July 4, 2020

**DA PONOVIMO UKRATKO:**

Past simple je prošlo svršeno vrijeme - radnja se dogodila i završila u prošlosti.  Pomoćni glagol to be u past simpleu glasi was/were ( I was.. You were... They were...). Da bismo napravili pitanje was ili were stavljamo na prvo mjestu u pitanju, na drugo dolazi vršitelj radnje (Was I here yesterday?, Were you making sandwiches last night?... ) Da bismo napravili negativne rečenice, dodajemo rječicu NOT  iza pomoćnog glagola. (I was not at home yesterday. Mum wasn't in the house at 5 pm.)

Kao vremenske oznake koristimo yesterday, last week, last Sunday, last year - i druge koje radnju smještaju u prošlost.

*PRAVILNI GLAGOLI (REGUALR VERBS):*

*Da bi smo od običnih pravilnih glagola napravili past simple dovoljno je da im dodamo nastavak -ED: worked, walked, picked up, listened...*

*NEPRAVILNI GLAGOLI.* Da nam život ne bi bio jednostavan, postoje glagoli kojima ne možemo samo dodati nastavak -ED da bismo napravili past simple. Ti glagoli se zato zovu nepravilni. *Svaki od njih ima poseban oblik za past simple.*

Sigurno ste ih već primijetili, samo niste znali što su. *Na primjer: ate, sat, wrote, drove, fell, brought, bit, became, forgave, knew, kept, heard....*

*Znači, glagolu koji je nepravilan nećemo dodati nastavak -ed, nego ćemo upotrijebiti njegov oblik u past simpleu.*

*Na primjer:  
I* ***ate*** *my sandwich yesterday. (= Ja* ***sam pojela*** *svoj sendvič jučer.)*

*She* ***rode*** *her bike last week. (= Ona* ***se vozila*** *biciklom prošlog tjedna.)*

*They* ***saw*** *a star in the sky last night. (= Oni* ***su vidjeli*** *zvijezdu na nebu sinoć.)*

Infinitiv ovih glagola glasi: eat (past simple je ate), ride (ps je rode), see (ps je saw).

**Popis nepravilnih glagola je na stranici 176 vašeg udžbenika.** Ne postoji pravilo kako tvoriti nepravilne glagole. Njih jednostavno treba naučiti, i to korištenjem, vježbanjem.

Za rješavanje zadataka s past simpleom koristit ćete taj popis.

Na stranicama 94 i 95 udžbenika nalazi se obrađen past simple pravilnih i nepravilnih glagola. 

Najprije riješite vježbu koju šaljem u poveznici – to je past simple pomoćnog gl. to be. <https://www.bookwidgets.com/play/V6F5V7?teacher_id=6358434692726784>

Potom pogledajte power point prezentaciju koju su napravile Helena i Ana Britvec o past simpleu. Obratite pozornost na glagole u filmićima.

Prepišite u bilježnicu tvorbu past simplea pravilnih glagola (pozitivne, negativne rečenice i upitne).

Za kraj riješite zad. 2 na str. 94 i zad 4. na str. 95 (ovaj. zad. rješavate uz pomoć popisa nepravilnih glagola n str. 176 udžbenika.)